سپەیستوون
سپەیستوون ()  تەلەڤیزیۆنێکی عەرەبی مانگی دەستکردە کە تایبەتە بە فیلم و زنجیرە ئەنیمەیشنەکان و ئەنیمێی ژاپۆنی و بەشی منداڵان و ھەرزەکاران.

سپەیستوون سێیەم کەناڵی تایبەتمەندە بە ئەنیمەیشن لە جیھانی عەرەبیدا لە دوای ئارتێنز و دیزنی عەرەبی، و یەکەم کەناڵی عەرەبی تایبەت بە منداڵانە.

کەناڵەکە گرنگترین زنجیرە کارتۆنی نێونەتەوەیی نمایش دەکات، جگە لەوەش کۆمەڵێک گۆرانی و سروود و کورتە پڕگەی ئامانجدار پێشکەش دەکات کە سرووشتێکی پێکەنیناوی و پەروەردەیی و ئایینییان ھەیە.

کەناڵەکە لە مانگی ئازاری ٢٠٠٠ بە بەشێکی منداڵان لە کەناڵی دەوڵەتی بەحرەین دەستی بە پەخش کرد، و لە ساڵی ٢٠٠٢ وەک کەناڵێکی سەربەخۆ دەستی پێکرد. دوو بنکەی ھەیە؛ یەکەمیان لە دیمەشقە و دووەمیان لە ساڵی ٢٠٠٣ لە دوبەی کراوەتەوە.  کەناڵەکە دە ھەسارەی ھەیە کە بەپێی ناوەڕۆک یان تەمەن پۆلەکانی ئەنیمێ پێناسە دەکەن. کۆمپانیای سپەیستوون خاوەنی کۆمەڵێک وەبەرھێنەری سوورییە و کۆمەڵێک کۆمپانیای تایبەتمەند لە بواری منداڵان و بەرھەمھێنان و دۆبلاژکردن و بڵاوکردنەوە لەخۆدەگرێت. لە ساڵی ٢٠١٦ سپەیستۆن بۆ ٢٢ وڵات پەخش دەکرا، و زیاتر لە ١٣٠ ملیۆن بینەری ھەبوو.

کەناڵی سپەیستوون پەیوەندییەکی نزیک بە ناوەندی زووھرەوە ھەیە، چونکە بووەتە یەکەم ڕووکار بۆ نمایشکردنی زنجیرە و فیلم و بەرنامەکان کە لەلایەن ناوەندەکەوە دۆبلاژکراون و دەرھێنراون لە ساڵی ٢٠٠٠ەوە، و بووەتە سەکۆی سەرەکی بۆ ناوەندەکە دوای ئەوەی ئەو بەرنامانە لە کەناڵە حکوومییە عەرەبییەکاندا پەخش دەکرا لە نێوان ساڵانی ١٩٨٥ تا دامەزراندنی ناوەندی زووھرە و نێوان ساڵی ٢٠٠٠، و شاری زانیاری، و ھەندێک زنجیرە کارتۆنی کە دامەزراوەکە ناوی لێناوە و کە لە ھەشتاکان و نەوەدەکانی سەدەی بیستەمدا نمایشکراون, وەک عەدنان و لینا و ئەوانی تر.

ھەروەھا پەیوەست بوو بە ھەندێک بەرنامەی کۆمپانیای بەرھەمھێنانی بەرنامەی ھاوبەش بۆ وڵاتانی کەنداو، وەکو «دمتم سالمین»، شاری زانیاری و ھەندێک زنجیرەی کارتۆنی کە لەلایەن کۆمپانیاکە دۆبلاژکراوە کە لە ساڵانی ھەشتاکان و نەوەدەکانی نمایشدەکرا. وەک عەدنان و لینا و ئەوانی دیکە.

کەناڵەکە سەر بە کۆمەڵەی ڕاگەیاندنی سپەیستوونە لەژێر چەتری گڵۆباڵ نیو ئەیج میدیا، و بە یەکێک لە دیارترین براندە میدیاییەکان دادەنرێت بۆ منداڵانی ڕۆژھەڵاتی ناوەڕاست و باکووری ئەفریقا. کەناڵەکە ئامانجی دڵخۆشکردنی منداڵانە لە جیھانی عەرەبیدا و چەسپاندنی بەھا بەرزەکان و تایبەتمەندییە باشەکانە، جگە لەوانەی سەرەوە، کەناڵەکە گرنگییەکی بەرچاوی بە تایبەتمەندی و بەھا ئایینییەکانی کۆمەڵگەی عەرەبی داوە. شایەنی باسە کەناڵەکە بە ھاوکاری ناوەندی زووھرە گرنگییەکی زۆری داوە بە ھاوسەنگ بوون لەگەڵ جیھانی ھاوچەرخ و پێشکەشکردنی نوێترین زنجیرە کارتۆنی و بەرنامەکان لە ھەمان کاتدا بەھا و ڕەوشتی کۆمەڵگەی عەرەبی و ئیسلامی، کە وای لێکرد ناوازە و تایبەتمەند بێت و یەکەم بێت لە بڵاوکردنەوەی ئەم ناوەڕۆکەدا.

کەناڵەکە سەری ھەڵدا بۆ ئەوەی لە خەیاڵی نەوە عەرەبەکاندا بێت، کە زۆری نەخایاند سپەیستوونیان بە یەکەم زانی لەسەر ئاستێکی بەرفراوان لە ناوەڕۆک، چاند، شوناسی عەرەبی، ھاوچەرخی و درووشمدان لە مێشکی ئەو نەوانەدا، لە نەوەکانی ساڵی ٢٠٠٠ تا ئەمڕۆ کە گەواھیدەری کردنەوەی کەناڵەکە بوون.

بیرۆکەی کەناڵەکە لەسەر بنەمای گەشتکردن بۆ بۆشایی ئاسمان و جوڵەکردنە لەنێوان ئەو دە ھەسارەیەی کە کەناڵەکە بۆ پیشاندانی زنجیرەکانی تەرخانیکردووە، بەو پێیەی ھەریەک لەم دە ھەسارەیە نوێنەرایەتی شێواز و جۆرە وێنە جووڵاوێکی دیاریکراو دەکات. سەبارەت بە ھەسارەکان، ئەوانیش؛ ئەکشن، کۆمیدیا، زووموروود، سەرکێشی، وەرزش، بۆنبۆن، ئەلفوبێ، زانست، فیلم، مێژوو، بەڵام ھەسارەی مێژوو لە ئێستادا لابراوە.

سەرچاوەکان 

کۆمپانیا ئەنیمێیەکان
کەناڵە تەلەڤیزیۆنییەکانی زمانی عەرەبی
تۆڕە تەلەڤیزیۆنییەکانی مناڵان